bavarian-nlp/barwiki-20250901 huggingface dataset:
Kreizkampf

Da Kreizkampf hod 1936 im Oldnburga Münstaland stattgfundn und is oana von de wenign effntlichn Proteste gega a Maßnahme vom Nationalsozialismus im Drittn Reich gwen.
Ende 1936 hod da oldnburgische Minista von de Kirchn und Schuin, Julius Pauly, 'n Erlass herausgebm, der besagt hod, dass aus oin staatlichn Gebaidn und damit aa aus de katholischn Konfessionsschuin religiese Zeichn wia Statuen, Buidln und bsondas Kreize entfernt wern soitn. Aa in neien Gebaiden soitn koane religiesn Symbole mehr obracht wern.
Des hod zu Protestn in da gsamtn Umgebung gführt und zur Entstehung von eina Widastandsgruppm, de ihre Widastandspredigtn per Kurier an de oanzlnen Pfarrein gschickt hod. Protestschreibm an de Regierung san verfasst worn, und drei Tog noch eina Kriagawoifahrt is de easchte Delegation noch Oldnburg gfahrn, um si bei Minista Pauly persenlich zu beschwern.
Schliaßlich hod si da oldnburgische Gauleita, Carl Röver, gezwungen gfühlt, aaf eina Protestversammlung in da Münsterlandhalle in Cloppnburg am 25. Novemba 1936 den Erlass -teilweis- zruckzunehma und s Kreiz weitahi in de Schuin zu erlaubm.
De Oldnburga Münstalända ham oba außadem no gfordat, dass de nationalsozialistische Erziehung und Rassenlehre ausm Unterricht in da Schui aussignumma wern sollt. De nationalsozialistischn Machthaba ham gega de Proteste und Predigtn von da katholischn Kirch zunächst nix macha kenna. Es hod no weitare Proteste gebm, und es is sogar vorkumma, dass SA-Sturm und -Truppführa beschimpft und mit Stoana beworfn worn san.
Ähnliche Situationen heit.
De Meinung von de Nationalsozialistn, dass Kreize bzw. Kruzifixe aus Schuin und andan staatlichn Gebaidn entfernt wern soitn, is aa noch 'm Untagang vom Drittn Reich no vertretn worn und wird sogar bis in de heitige Zeit no vertretn.
'S Europäische Gerichtshofs für Menschenrechte (EGMR) hod am 3. Novemba 2009 Italien dazua verurteiln woin, eina aus Finnland stammendn Klägerin a Entschädigung zu zoihn, weil de Kruzifixe in da Schui von ihrn Kindan net entfernt worn san. 'S Urteil is zwar am 18. März 2011 von da Großn Kamma vom EGMR wieda aafghobm worn, oba es gibt no vui politische Gruppierungen, de ähnliche Vorschiftn durchsetza woin.
Basst scho

Basst scho oda kuaz basst, aa guad so (dengl. "okay" oda "OK") hoasst sovui wia "(ois) in Oadnung" (i. O.).
Mit "basst scho" kenan vaschiedne Nuancen ausdruckt wean. Es ko hoassn, dass ois perfekt is, es ko oba aa bedeitn, dass ma grod no so zfriedn is. Beispui: "Afregend wor s Spui vo de 60a ned, oba gwunna homs, basst scho." Wens "a" bsundas langzogn wead, ko sogor s Gegntei damit gmoant sein. Ma sogt: "Baaaaasst scho!" Und denkt: 'Ois Scheisse! Oba lossmas guad sein!'.
Des Wort "bassen" kimpt vom franzesischn "passer" und hoasst do "vorbeigeh", "wo hingeh". Do draus is im Boarischn nacha de Bedeitung "a Zui eareicha" entstandn.
De Heakumft vom Wort "okay" is ned gsichat. Laut Merriam-Webster Online is des a Obkiazung vo "oll korrect", wos a Verballhornung vo "all correct" sei soi.
Nutzaprofil

A Nutzaprofil (englisch: user profile), san in da Systemadministration de Konfigurationsdatn vo an Nutzakonto. Do san de Nutzarechte, de peasenlichn Einstejunga und teiweis aa de Präfarenzn (z. B. bei Amazon, Ebay) vo an Nutza enthoidn.
A Nutzaprofui gibts bei Betriebssystemen (Rechna, Smartphones etc.), Rechna-Programmen, Empfehlungssystemen und dynamischen Netzseitn, wia Foren und sozialn Netzgmoandn.
In da Regl is a Nutzaprofui duach an Nutzanama ('user name') und a Passwort gschitzt.
Reindl

A Reindl oda Rein is a flochs rechteckads oda runds Kochgschia mit zwoa Hengln. A Reindl is a Mittlding zwischn Pfandl und Hafal, es is weniga hoch ois wia broad.
A Reindl braucht ma zan Brodn und Bocha, beispuisweis fian Schweinsbrodn, fian Ganslbrodn, fian Opfestrudl oda fiad Rohrnudln. De Karntna Mejspeis Reindling hod ian Nama vom Reindl, wo s drin aussabocha wead.
Im broadan Sinn wead Reindl oba aa ois Synonym fia Pfandl und Hafal vawendd, im engan Sinn is damit nua s rechteckade Kochgschirr gmoant. Da Schmeller schreibt iba de "Rein": "die alte bezeichnung lebt noch mundartlich, vorwiegend in Oberdeutschland, wo sie von einem flachen küchentiegel von blech oder thon oder von einer flachen milchschüssel gebraucht wird."
An Reindlhoarschnitt nennt ma a Frisua, wen de Hoar gleichlang ohne Façon gschnittn san (wias friaa de Angela Merkel ghobt hod). Beispuisotz: "Homs da bein Hoarschneida a Reindl aufgsetzt?"
Goggolori

Da Goggolori oda Goggolore is a boarische Sogn-Gstoit - a Schrazl.
Populär gmocht hod de koboidartige Figur, de wo am Ammersee dahoam sein soi, da Otto Reuther mit seim Buach "Der Goggolore" (1935).
Heit is da Begriff oba vor oim durch de Oper "Der Goggolori" bekannt. Da Wilfried Hiller hod de Oper komponiat und da Michael Ende hod s Libretto in Boarischa Sproch vafosst. De Oper is 1991 z Minga uraufgfiat worn.
Da Carl Orff, da Lehra vom Hiller, hod in Koboid Goggolori scho 1947/49 in "Astutuli, eine bairische Komödie" auftretn lossn.
Mit dem Stoff gibts aa no a Voiksstickl vom Johannes Reitmeier "Da Goggolore".
Charakta.
Da „Goggolori“ is a Schrazl, a Koboid. As Wort kimmt ned vom Italienischen sundan vom Oidboarischn/Oidhochdeitschn „goculari, gouggilari“. Davo kimmt aa s Wort „Gaukla“. De Wurzl is wohrscheinli s lateinische „cuculla“, des wo aa „Norrnkoppm“ hoasst. A Goggolori is oiso oana, wo narrische Sochan mocht, oana wo unberechnbor, sprunghoft und lustig is, oba ned unguat.
Goggolori (Begleitheft)

Da Goggolori wead von da Kommission fia Mundartforschung vo da "Bayerischen Akademie der Wissenschaften" ois Begleitheftl zu jeden neichn "Heft" vom "Bayerisches Wörterbuach" aussagem. Dabei wean oanzejne Aspekte aus der Foschung und Frong zus Boarischn Sproch auf oafoche Art und Weis bschriem und oft a gschbassige Ausdrick und Sachan vom Boarischn ausanandaglaubt.
OpenSocial

OpenSocial is a Sommlung vo Programmiaschnittstejn fia Owendunga in sozialn Netzweakn im Internetz. OpenSocial wead vo Google entwicklt und is om 1. Novemba 2007 vaeffentlicht woan.
Duach OpenSocial kennan Funktiona vo vaschiednan sozialn Netzweakn vaknipft wean, wenn boade de OpenSocial-API nutzn. Vo Ofong o woan aus Deitschland nua s Gschäftsnetzweak XING und da Ticketservice "amiando" dobei.
Seit Dezember 2009 wead de OpenSocial-API aa vo StudiVZ, SchülerVZ und MeinVZ untastitzt.
OpenSocial bsteht voa oim aus zwoa Tei: da OpenSocial-API (kompatible Schnittstejn) und de OpenSocial Gadgets (beziang de Inhoite vo de sozialn Netzweake und sorng fia de korrekte Doastellung.
OpenSocial-Applikationa.
OpenSocial-Applikationa wean z. B. in HTML, XML und JavaScript gschriebm. De Owendunga braucha zua Ausfiarung und zua Ozoag an sognenntn "Container". Dea deant ois Lafzeiumgebung, dea wo de OpenSocial-API integriat. Es gibt drei Typm (sognennte Social Design Patterns) vo Applikationa.
Weam im sozialn Nezt sejba ausgfiat. Inhoide und Funktiona vo ondan Applikationa wean duach RSS oda AJAX kombiniat. 
Owenunga mit umfongreicha Funktionalität. Laufen iba a exteanan Server, dea wo ois Container fias Rendering und fia de Vaorbatung zuaständi is. Hoha Bedoaf an Ressourcn. Gschriem wean keanans in HTML, JavaScript, CSS, OpenSocial Templates, Flash, PHP, Python, Java, Perl, .NET oda Ruby.
Des san Applikationa, de wo aussahoib vom sozialn Netzweak ausgfiat wean. Se beziagn de Datn aus sozialn Netzweakn mit Huif vo da OpenSocial-API iba de REST- oda RPC-API. Da Nutza gibt mit OAuth direkt de Freigob auf seine Datn.
Kampe

Da Kampe is a Gerät zua Pfleg vau de Hoa. Mit an Kampe kaunst an Dreck aus de Hoa aussakampen oda de Hoa irgendwia ausrichtn und di so stülisian.
Kampen san de ötastn Hüfsmittl zua Keapapflege. De easchtn Kampen woan aus Knochn. Späda san Kampen aus Hoiz, Metoi, Hoan, Gweih usw. dazuakumma. Modeane Kampen san aus Kunststoff oda Hoatgummi. Ökokampen san heit wieda aus Hoiz.
Borussia Dortmund

Da Ballspielverein Borussia 09 e. V. Dortmund (kurz: Borussia Dortmund, BVB oda BVB 09) is a Dortmunda Sportklub mit Fuaßboi ois Hauptspoatart. "Borussia" is a nei-lateinische Woatschepfung fia "Breissn". Da Varein hod si 1909 vo da "katholischen Jünglingssodalität „Dreifaltigkeit“" obgspoitn. Des wor zura Zeit, wo s Ruhrgebiet no zum Kinereich Breissn gheat hod. Mit seim Monnafuaßboi-Moschoft is da Klub oana vo de erfoigreichstn in Deitschland. Ochtmoi worns deitscha Moasta, dreimoi hams in DFB-Pokal gwunna sowia 1966 in Eiropacup vo de Pokalsiega (ois easchta deitscha Eiropacupsiega ibahapts) und 1997 de Champions League ("Moasta Liga"). Im sejbn Joahr hams in Wejdpokal aa no eigsackelt. De easchte Herrenmoschoft vo da Borussia hod scho 1963 bei da Eifiarung vom deitschn Profifuaßboi in da Bundesliga gspuit und steht in da ewign Bundesliga-Tabejn auf Plotz finf.
Obwoi de Borussia urspringli a reina Fuaßboivarein gwen is, hod da Club heidzdog aa a Handboi- und a Tischtennis- sowia a Fan- und Feadaobteilung. Vareinsmitglieda hod Borussia umara 60.000. Seit Novemba 1999 is de Lizenzspuiaobteilung vo da Borussia sowia de zwoate Moschoft und de A-Jugend in de bersennotiade Borussia Dortmund GmbH &amp; Co. KGaA ausglogad worn.
* Deitscha Vizemoasta (5): 1949, 1961, 1966, 1992, 2013
* DFB-Pokalfinalist (2): 1963, 2008
* DFL-Supercupfinalist (3): 2011, 2012
* DFL-Ligapokalfinalist (1): 2003
Ged

A Ged, aa God oda Pate, feminin Godn, aa Godl oda Patin is im engan Sinn jemand wo im Kristndum de Tauf vo am Kind untastitzt. Im weidan, modeana Sinn is a Ged jemand, wo vo de Ejtan ausgwejd wead, um de Entwicklung vom Kind z feadan.
In friaan Zeit hod da Ged ban Dod vo de Ejtan sogor a Fiasorgepflicht ghobt. Im katholischn Kiachnrecht is s Gedndum bis anno 1983 ois a „geistliche Vawandtschaft“ definiat gwen, wo sogor a Ehehindanis bedeidd hod.
S Wort "Pate" kimmt vom lateinischen "pater spiritualis" bzw. "patrinus", „Mit-Voda“ (gnau gnumma „Gevatta“). S Wort Ged kimpt vo Godvoda (vgl. engl. "godfather / godmother / godparents"); de Bedeitung is de sejbe.
Mustafa Kemal Atatürk

Da Mustafa Kemal Atatürk (osmanisch-tiakisch: مصطفى كمال پاشا "Muṣṭafâ Kemâl Paşa"; * 1881 z Thessaloniki; † 10. Novemba 1938 z Istanbul) is da Grinda und da easchte President vo da moderna Republik Tiakei gwen. Ea woar Mitglied vo da laizistischn und pro-eiropäischen Republikanischn Voikspartei (CHP).
Da Kemal Atatürk is a Symboifigua vom tiakischn Nationaibewusstsei. Es hod de Tiakei modeanisiad und s Suitanat und s Kalifat owgschofft. Da Nochnam Atatürk, hoasst "Voda vo de Tiakn" und is eam 1934 vom Parlament valichn woarn. Um sei Peason gibts in da Tiakei a kuitoartige Vaeahrung.
Ning

Ning is a Plottfoam zum Aufbau vo oagnan Sozialn Netzweakn. Ning is im Oktoba 2005 aussakumma.
Es gibt ebba 100.000 soziale Netzweake, de wo auf Ning aufbaun. Ning hod ebba 100 Milliona registriate Nutzaprofile. Ning is de wejdweit gresste Internetz-Plottfoam zum Aufbau vo sozialn Netzweakn.
Ning is vom Marc Andreessen (Netscape und Opsware Grinda) und da Gina Bianchini grindt woan.
Johannes Reitmeier

Da Johannes Reitmeier (* 5. Oktoba 1962 z Ketzing) is a boarischa Autor, Regisseur und Intendant.
Da Reitmeier hod z Minga Theatawissnschaft, Kunstgschicht und Bayerische Literaturwissnschaft studiat.
Seit 2002 is da Reitmeier Intendant am Pfoiztheata Kaiserslautern. Ab Septemba 2012 wead da Reitmeier ins Tirola Landestheata af Innschbruck wexln.
Franziskus von Bettinger

Da Franziskus Kardinal von Bettinger (* 17. Septemba 1850 in Landstuhl; † 12. April 1917 in Minga) is Domkapitular und Domdekan vom Bistum Speyer gwen, dann von 1909 bis 1917 Erzbischof von Minga und Freising. Außadem is er aa Kardinal gwen.
Fixpunktsatz vom Banach

Da Fixpunktsatz vom Banach is a mathematischa Sotz vom Banach Stefan. Ea sogt wos iwa d Existenz und d Oadeitigkeit vo an Fixpunktproblem.
Aggradde Formuliarung.
Songma formula_1 is a metrischa Raum, der wos voiständig und ned laar is. Außerdem soi formula_2 a Kontraktion sa, des hoasst, doss "f" Lipschitz-stetig is mid Lipschitz-Konstante kleana wej oans, oda in Formeschreibweis:
formula_3
Nachad hod "f" aggradd oan Fixpunkt, des hoasst oiso es gitt aggradd oa formula_4 mit formula_5
Beweis.
Existenz vo am Fixpunkt.
Um zum beweisn, dass "f" an Fixpunkt hod, mochtma a sogenannte Fixpunktiteration. Do dazou nimmtmara formula_6 und definiert eam nacha a Foige
formula_7 rekursiv durch
formula_8
Mid vollständiga Induktion komma leicht zoang, dass
formula_9
Dann gült fiar formula_10:
formula_11
De easchte Obschätzung kimmt aus da Dreiecksungleichung, des Isgleich af z'Letzt kimmt vo da geometrischn Reih. Waal ejtza des aaf da rechtn Seitn neama vo "l" abhängich is und beliabig kloa wern ko, wamma sched s "k" grous gnou mocht, is de Folge oiso a Cauchy-Foige, und waal "M" voiständig is, gitz an Grenzweat "x" vo deara Foige. Des "x" is ejtzand a Fixpunkt, waal ma zwecks da Stetigkeit vom "f" song ko:
formula_12
Oadeitigkeit vom Fixpunkt.
Ejtz wissma scho, dass an Fixpunkt gitt, owa da Satz sogt ja aa no, dasa oadeitig is. Des zoagtma, indem, das ma sagt, das "x" und "y" zwoa Fixpunkt vo "f" sa soind. Nachad guit owa:
formula_13
Daduach, doss owa formula_14 is, muass formula_15 sa, ergo is formula_16. Oiso is da Fixpunkt oadeitig und desweng is da Beweis vom Sotz firte.
El Cid

El Cid, amtli "Rodrigo Díaz de Vivar", kuaz "Ruy" (* um 1043 z Vivar/"Bivar"; † 10. Juli 1099 z Valencia), wor a kastilischa Ritta und is a spanischa Nationalhejd. Ea hod in da Zeit vo da "Reconquista" glebt, da Rickaobarung vo da iberischn Hoibinsl duach de Nochkomma vom Westgotnreich. De iberische Hoibinsl wor za dea Zeit zan grossn Tei vo muslimischn Berban und Araban bsetzt.
Nama.
Da Nama "El Cid" kimpt vom arabischn bzw. voikssprochli und stammt aus da Zeit, wo da Rodrigo Díaz de Vivar im Exil a maurischa Sejdnafiara wor.
Lebm.
Afstieg.
Da Rodrigo hods ois Kloaadeliga bis zum ogsegnan Ritta am kastilischn Hof brocht. Do hod fia seine Vadeanste in Spitznama "El Campeador" kriagt, wo ma heit mit "Da Champion" ("Da Moasta", "Da Kempfa", "Da Recke") ibasetzn dadat.
Vabannung.
Zwegn seine oagnmechtign Eaobarungszig und da Einmischung in an Koflikt zwischen em maurischn Granada und Sevilla is a ban Kini Alfons in Ungnode gfoin und aus Kastilien vabannt worn. Fia kuaze Zeit hod a am Hof vom maurischn Fiaschtn vo Saragossa Asyl gfunden. In dea Zeit hod a a Sejdnatruppm afbaut, de wo vo Raubzig gegn benochborte Stedd und Regiona finanziat worn is und aa gegn kristliche Gegna opariat hod. De Truppm san sei Mochtbasis bliebm.
Heaschoft z Valencia.
Ob 1086 hod da Rodrigo sukzessive de Schutzheaschoft ibas maurische Fiaschtndum vo Valencia ibanumma, dees wo offiziej a Vabindata vo Kastilien wor. So is za ana Oneharung an en kastilischn Kini Alfons VI. keman.
Legendn.
De Lebmsgschicht vom El Cid is aa da Stoff vom ejtastn dahoidanan Spanischen Epos: "Cantar de Mio Cid". Damit hod de Legendnbuidung ogfangt.
De Keanbotschoft vo dea Legendn is, dass da El Cid nia fia oagnan Reichdum und Ruhm kempft hod, sundan imma nua fia de Vagebung vo seim Kini. Mit da historischen Wiaklichkeit hod dees oba ned vui z doa. Da El Cid wor noch seina Vabannung vom kastilischn Kinihof beispuisweis Sejdnafiara, Warlord (a Oart Raubritter) im maurischn Deanst und wor aa ois Heascha vo Valencia fia sei tyrannisches Vahoidn (Foita, Spitzldum usw.) bekannt. Natiale muass ma eam z guad hoidn, dass a in Kriagszeitn ("Reconquista") glebt hod. Valencia is wearend seina Heaschoft imma wieda ogriffa worn und dees Umland vo da Stod wor za dea Zeit maurisch dominiat. Ohne Zweife steht oba fest, dass da El Cid a recht fehiga Heafiara wor.
Hashtag

A Hashtag is a Stichwort in da Foam vo an Metatag, des wo bsundas bei Twitter vawendt wead. De Bezeichnung kimmt vom Doppekreiz „#“ () mit dem so a Woat markiat wead. Nochn "Hashtag" deaf koa Leazeichn mea steh: Beispui „#wikipedia “.
Im Gengsotz zu ondare "Tags", wean "Hashtags" direkt in de Nochricht einbaut. Imma wenn a Doppekreiz eingfigt wead, entsteht so a "Tag".
Am haifigstn wean Hashtags bei Twitter vawendt.
Duach a Analyse vo de Hashtags ko festgstejt wean, wejchane Twitter-Themen bsondas beliabt san.
Hashtags hom oba aa a Eignlebm entwicket. Bei Twitter san de Hashtags aa a bsondara Kommentar, wei a de Tweets u.U. in an ugwehnlichn Zammahang stejt. Bei Facebook hom Hashtags koa Tagfunktion, se wean trotzdem vawendt, wenn ma an Woat a bsondare Bedeitung gem wui.
Bashtag.
Hashtags vo grossn Firmen wean imma efta zu "Bashtags", wenn de Kundn eanare Unzfriednheit zum Ausdruck bringa woin. Beispuisweis hod McDonalds im Jenna 2012 auf Twitter an #McDStories Hashtag generiat, domid Kundn eanare positivn Eafoarunga mit McDonalds im Netz vabroadn kanntn. De Aktion is schnej obrocha woan, wei innahoib vo wenign Stunden recht vui Beschweade- stott Jube-Tweets dazua kursiat san.
Clemens vo Rom

Da Clemens vo Rom, aa Clemens I. oda Clemens Romanus (* um 50 in Rom; † 97 (oda 101) in Rom oda aaf da Krim), wird zu de Apostolischn Vätan zejht und guit ois vierta Bischof vo Rom noch 'm Apostl Petrus, Linus und Anaklet. Er is da Verfassa vom easchtn Clemensbriaf und damit de easchte bedeitnde Gstoit vom Urchristntum noch Paulus, vo der umfangreichers und sichers Quöinmaterial zur Verfügung steht.
Arzberg

Arzberg is a gressane Stod im Landkroas Wunsiedel im Fichtelgebirge und is bekonnt fia sane Porzlanindustrie.
Geografische Log.
Arzberg liegt om sidestlichn Rand vom Fichtelgebirgshufeisn, duachschnittli 470 m iba NN. Zum Grenzibagang Eger niba afd Tschechei sans nur via Kilometa. Arzberg is a ideala Ofang fia an Asflug af Eger und ins berihmde Bodadreieck Karlsbad-Marienbad-Franzensbad.
De Stod liegt im Toi vo da Röslau. Des beherrschend Buid vom Ort is da Kirchberg mit sana evangelischn Kirch, dem oidn Pulvaturm, im ehemolign Nochtwochdahaus und Restln vo da Kirchnburg-Festungsmauer. Ois bsundara landschoftlicha Onziehungspunkt guits Naherholungsgebiet Feisnitz-Stausee sidwestli vom Kohlwald.
Stodgliedarung.
De Stgod Arzberg is in 25 Stodtei eihteit:
S easchte moi erwähnt is worn im Joa 1268. 1408 hod da Burggraf vo Niamberg des Stodrecht driba dahoidn.
Mono Inc.

Mono Inc. is a Rock/Metal Bänd as Hamburg, des seid 2000 gibt. Der Noma kummt vo "Monomanie" und dem Wort "incorporated".
Obwois meisdns in Deitschland spuin, hams lang nua Englisch gsunga. Eascht in de letzn Joar gibts a a boar Sachan auf Deitsch.
Alexander vo Alexandria

Da Alexander von Alexandria († 17. Aprui 328 in Alexandria) is vo 313 bis 328 da Bischof vo Alexandria gwen. Er is oana vo de wichtigstn Vatreta vo da Orthodoxie gega Arius am Anfang vom Arianischn Streit gwen, bsondas beim easchtn Konzil vo Nizäa (325).
Wia da Alexander im Jahr 328 gstorbm is, is da Athanasius sei Nochfoiga worn ois Bischof vo Alexandria.
Douglas

Douglas oda af manx: Doolish is de Haptstod vo da Isle of Man. Se hod eppa 27.938 Einwohna (2011), dees wo am Drittl vo da Bevejkarung vo da Isle of Man ausmocht. Doolish liagt am Ostufa vo da Insl an am Natuahafn.
Da Nama vo da Stod kimpt vo Fluss "Dhoo" und vom Fluss "Glass", de wo ba Doolish ins Mea fliassn.
Z Douglas liagt da Tynwald, s Parlament vo da Isle of Man. Ea wead ois s ejtastes duachgengi dogande Parlament vo da Wejd ogsegn.
Helmut Eckl

Da Helmut Eckl (* 20. Novemba 1947 z Wolfersdorf) is a Satirika und a Dichta aus Bayern, dea wo in boarischa Sproch schreibt.
Aufgwoxn is da Eckl in da Obapfoiz. Z Minga hod a Vawoitungswirtschoft studiat. Joarlang wor da Eckl Vorsitzenda vo de „Mundartfreunde Bayerns“. Ea is a Begrinda vom Poetnstammtisch (Friedl Brehm-Kreis) und vom literarisch-satirisch-musikalischn Fruahschoppn im Theater im Fraunhofer z Minga. Seit 2002 is a Münchner Turmschreiber.
Markus Wasmeier

Da Markus Wasmeier (* 9. Septemba 1963 z Schliersee) is a ehemoliga boarischa Schirennlaifa. 1994 is a z Lillehammer (Norwegn) zwoafocha Olympiasiega worn.
Da Markus Wasmeier hod si, nochm End vo seine Sportlakarriere, mit da Pfleg vo da boarischn Kuitua durch de Grindung vo am privatn Museum an Nama gmocht. As Markus Wasmeier Bauernhof- und Wintersportmuseum am Sidufa vom Schliersee is a Freilichtmuseum, des wo oide Bauanhef aus da Zeit um 1800 zoagt. De Bauanhef san im boarischn Obaland obbaut, restauriert und im Freilichtmuseum wieda aufbaut worn.
Da Wasmeier pflegt de boarische Voiksmusi und und spuit Zitha und Schoßgeign.
Mikrobloggn

Mikroblogging oda Mikrobloggn is a Bloggn, wo da Nutza kuaze Textinfos vaeffentlicht. De Läng vo de Nochrichtn is moast weniga ois wia 200 Zoachn.
Da bekonntaste Microblogga-Deanst is Twitter. Oba aa auf Facebook und ondan sozialn Netzweakn ko ma inzwischn mikrobloggn; bei Facebook hoassn den Kuazinfos "Statusmejdung".
Thomasevangelium

'S Thomasevangelium is a Sammlung von Aussprüchn, de Jesus von Nazaret zuagschriebm wern, sowia von kurzn Dialogn und Szenen, de in 'm Jesuswort gipfln. Da Text gibt ois Autor 'n Apostl Thomas o, is oba a Pseudepigraph. Da Text hod koa Passions- und Aaferstehungsgschicht und wird desweng net zur eingtlichn literarischn Gattung von 'm Evangelium zejht. Es is aa net im Kanon vom Neien Testament enthoitn und guit desweng ois Apokryph.
Markus Wasmeier Bauernhof- und Wintersportmuseum

As Markus Wasmeier Bauernhof- und Wintersportmuseum is a privats Freiliachtmuseum in da obaboarischn Gmoa Schliersee.
Gschicht.
Da ehemolige Schirennlaifa Markus Wasmeier hod am 1. Mai 2007 hod in seina Hoamat mit da Huif vo Sponsorn as Museum aufbaut. Ogfangt hod ois mit da Valogarung vo drei Bauanhef. As Zui is, insgsamt zehn historische Gebaide ausm boarischn Oberland auf oana Fläch vo 60.000 m² wieda auzbaun. As Museum hod ebba 30.000 Bsuacha im Joar.
Vaostoitunga.
Im Museum werd reglmassi oide Handwerkskunst vorgstejt, z. B. Fuizn, Korbflechtn, im Hoizofn bocha und Schnopsbrenna. Seit 2010 gibts do aa Freiluft-Konzerte (deitsch: Open-Air-Konzerte).
Tynwald

Da Tynwald, af manx Tinvaal, hoasst ma s Parlament vo da Insl vo Man. Es ko bis 979 zruckvafoigt wean und guit ois dees ejtaste duachgengi dogande Parlament vo de Wejd (ois ejtastes aktivs Parlament ibahapts guit dees Althing z Island, wo seit anno 930 existiat, oba ned ununtabrocha bstandn hod).
Da Tynwald hod zwoa Kamman, im Obahaus ("Legislative Council") mit 11 Mitgliedan, davo zwoa vo Amts wegn, und im Untahaus ("House of Keys") mit 24 gwejdn Obgordnetn.
Walchsee

Walchsee, Woichsee is a Gmoa im Bezirk Kufstoa in Tiroi, Östarreich.
Sie is vor ållem wiatschåftlich durchn Fremdnvakea gepägt.
Eadkunde.
Woichsee liegg estlich vo Kufstoa im Koasawinke, zwischn de Chiemgaua Alpn undn Zåhmn Koasa.
Do befind si a da gleichnåmige See und d Schwemm, Tirois grests Houchmoar.
Da hechste Berg is de Vordare Kesslschneid mid 2001 m ü.A. owa meistns wead de Pyramidnspitz mid 1997 m ois hechsta Berg gnånt.
Ortstoala.
Woichsee is in 5 Ortstoala eintoald des sand Durchhoizn, Öd, Dorf, Schwoags und Winke.
Nochborgmoana.
Aschau im Chiemgau (D), Ebbs, Kirchdorf in Tirol, Kessn, Rettenschöss, Schwendt
De Såg vom Woichsee.
Es gib fü Variantn vo dea Såg, owa de gängigste is de:
Vor fü, fü Jåhr hods am Plåtz wo ez da Woichsee is an grousn Woid gem. Es wår a bsunana Woid mid fü wertvolle Viecha und seltene Pflånzen. An de gegiban Rander vom Woid hom zwa Bauan gleb. Jeda Baua hod den Woid fe si söwa meng. Zeascht homs no diskutiert doch don hom se se beschimpfn gfong. Da Streit is imma schlimmer und schlimmer won. Eans Tags hom se de zwoa in „eanan“ Woid troffn, und hom sofort wida zum kanifn ugfong. Auf oamoi is da Himme dunke won und es hod zum blitzn und dunan ugfong. Don hods auf amoi an brutaln Duschara gmocht. Don wo wida ois gonz stad. Do wo de zwe midanona kanift hom wo a Qwöin entsprunga. Boid wo da gonze schene Woid weck und stod dessn wor a See do, und de zwa Bauan hod ma nia mea wida gsechn.
Kultua und Sengswiadigkeitn.
De Kulturellen Higlights im Jåhr san sicha de lessign Festln wias Egaschtfest unds Seefest, owa a des wechntliche Konzert vo da BMK Woichsee.
Sehenswüadigkeitn san:
Reblogging

Reblogging oda Rebloggn (in Twitter, retweeting) is im Microbloggn s Weidavaeffentlichn vo an Beitrog vo am ondan Nutza. De Reblogs san ois soichane markiat. Des Rebloggn is zu am recht wichtign Kennzeichn vo sozialn Netzweakn woan.
Es is sogoa so, dass de Ozoi vo Reblogs in Weat vo oana Nochricht zum Ausdrick bringa. Reblogs wean scho ois a Oat neie Wearung im Netz eingstuft. Wenn deine Tweets weidavaeffentlicht wean, steigt dei Oseng (dei virtuella Reichtum), wenn du ondare Tweets publiziast sinkt dei Oseng.